Ιβάνα Τραμπ

Η Ιβάνα Μαρί Τραμπ, το γένος Ζελνίτσκοβα (αγγλικά: Ivana Marie Trump, 20 Φεβρουαρίου 1949 – 14 Ιουλίου 2022) ήταν Τσεχοαμερικανίδα επιχειρηματίας, προσωπικότητα των μέσων ενημέρωσης, σχεδιάστρια μόδας, συγγραφέας και μοντέλο. 

Ζούσε στον Καναδά κατά τη δεκαετία του 1970 και έπειτα μετακόμισε στις Ηνωμένες Πολιτείες, όπου παντρεύτηκε τον Ντόναλντ Τραμπ το 1977. Διατηρούσε βασικές διευθυντικές θέσεις στον Οργανισμό Τραμπ ως αντιπρόεδρος του εσωτερικού σχεδιασμού, ως διευθύνουσα σύμβουλος και πρόεδρος του καζίνο Trump's Castle και ως διαχειρίστρια του Plaza Hotel. 

Το διαζύγιο της Ιβάνας από τον Ντόναλντ Τραμπ, που ολοκληρώθηκε το 1992, ήταν αντικείμενο ευρείας κάλυψης από τα μέσα ενημέρωσης στην δεκαετία του 1990. Μετά το διαζύγιο ανέπτυξε δικές της γραμμές ειδών ένδυσης, κοσμημάτων μόδας και προϊόντων ομορφιάς. Η Ιβάνα έγραφε μια συμβουλευτική στήλη για την Globe με τίτλο "Ask Ivana" (από το 1995 έως το 2010) και έχει γράψει διάφορα βιβλία φαντασίας, αυτοβοήθειας και μια αυτοβιογραφία.

Πέθανε από ανακοπή καρδιάς συνεπεία πτώσης στις 14 Ιουλίου 2022.

Παραπομπές

Εξωτερικοί σύνδεσμοι
 

Γυναίκες αυτοβιογράφοι
Τσέχοι επιχειρηματίες
Αμερικανοί αυτοβιογράφοι
Πολιτογραφημένοι πολίτες των Ηνωμένων Πολιτειών